निरन्तर भ्रष्टाचारको आरोप खेपिरहेका परिषद् सदस्यहरू युवा प्राज्ञहरूको नियतै नकारात्मक भएको प्रत्यारोप गर्छन्। हुन पनि, एकेडेमीको राम्रो सुरुआत भनिएको जिल्लाका स्रष्टाहरूलाई त्यहीं गएर सम्मान गर्ने कार्यक्रमहरूको पनि केहीले चर्को विरोध गरेका छन्। “२० हजारको पुरस्कार दिन दुई लाख खर्च गरेका छन्”, परिषद् सदस्यहरूले रु.३ लाखको क्यामेराको रु.६ लाख र डेढ लाखको कम्प्युटरको रु.३ लाखको बिल बनाएर खाएको आरोप लगाउँदै प्राज्ञ सभा सदस्य शान्तिराम राई भन्छन्, “भ्रष्टाचारका लागि अर्थ न बर्थका कार्यक्रम गरेकाले पनि सभाले बजेट पास नगरिदिएको हो।”
